La sisena edició de Expo Fira Jove es presenta com l'alternativa lúdica d'Algemesí entre any nou i reis
Sin fecha

La sisena edició de Expo Fira Jove obri les seues portes el dimarts 2 de desembre i romandrà oberta fins al dijous 4 de gener. La sala polivalent del Centre Polivalent –amb capacitat per a mil persones- acull de nou la iniciativa de la regidoria de Joventut, que enguany compta amb la col·laboració de la Diputació de València.

La fira lúdica està indicada per a xiquets de 5 a 12 anys que podran divertir-se amb activitats per a tota la família els dies que van d'any nou a la festa de reis. La Expo Fira Jove d'Algemesí arriba a la sisena edició de forma consecutiva. “És una cita ja consolidada i imprescindible per a centenars de xiquets i xiquetes que poden gaudir al costat dels seus pares d'unes hores de jocs en uns dies especials”, assegura la regidora de Joventut, Palma Egido.

Enguany Expo Fira Jove estarà dividida per zones on els més xicotets podran gaudir d'inflables, jocs, un scalextric, espectacles, piscina de boles, simuladors de Fórmula 1 i Moto GP, així com tallers de pintura o globus entre altres.

Per a fer més fàcil l'accés a la fira, tots els dies que estiga oberta un tren turístic farà viatges des de la plaça del Mercat i el barri del Carrascalet fins al Centre Polivalent. La fira obrirà les seues portes el dimarts 2 de gener a les 17 hores. El dimecres estarà obert matí i vesprada , mentre que tancarà el dijous a les 14 hores.